Moyo Mmoja Trust

Moyo Mmoja Trust er en tanzaniansk ideell organisasjon, opprettet i år 2000. I samarbeid med norske Stiftelsen TaNo utvikler og drifter Moyo Mmoja utviklingsprogrammer med fokus på heltidsomsorg for tidligere forlatte barn og andre tiltak for utsatte barn og unge i kystlandsbyen Bagamoyo 75 km nord for Dar-es-Salaam i Tanzania.

Moyo Mmoja driver i den rolige kystlandsbyen Bagamoyo Moyo Mmoja Guesthouse til inntekt for sitt arbeid. Gjestehuset skaper inntekter for organisasjonen – og er et populært sted for tilreisende fra Europa og Nord-Amerika som oppholder seg i Bagamoyo i lengre perioder.

Moyo Mmoja Guesthouse
Moyo Mmoja Guesthouse er et gjestehus i kystlandsbyen Bagamoyo i Tanzania som drives til inntekt for Moyo Mmoja Trusts programmer for vanskeligstilte kvinner, barn og unge.

Gjestehuset er særlig populært blant unge tilreisende fra Europa og Nord-Amerika, men har også gjester fra Øst-Afrika – og land som Israel og Japan.

Hoveddelen av de tilreisende bor gjerne på gjestehuset i lengre tid, fra 2-3 uker til flere måneder om gangen – og mange gjør feltarbeid for sine studier eller deltar som frivillige i lokale organisasjoner og skoler og lignende. Andre tilreisende har ikke annet fore enn for noen uker eller måneder oppleve livet og ta pulsen på en østafrikansk småby.

Bagamoyo ligger langs kysten 75 km nord for Dar-es-Salaam.

Moyo Mmoja Trust sitt arbeid drives i samarbeid med den norske stiftelsen Tano trust.

 Eksterne lenker 
 Moyo Mmoja Trust
 Moyo Mmoja Guesthouse
 Tano Trust

Kategori:Ideelle organisasjoner
Kategori:Tanzania
Kategori:Organisasjoner etablert i 2000